
Csillagmotor újraalkotása modern technológiával.

TDK dolgozatom célja, hogy bemutassam a „Csillagmotort”, ezt a mára keveset alkalmazott és feledésnek indult belső égésű motortípust.
Saját magam által újra alkotva: 3D tervezőprogram segítségével tervezve és 3D nyomtató technológiával elkészítve, bemutassam felépítését és működését.
Azért választottam ezt a témát, mert mindig is csodáltam ennek a szerkezetnek a működését. Azt, hogy ezt a szerkezetet a korabeli technológiával képesek voltak megalkotni. Az ???? években a mérnököknek nem álltak rendelkezésükre modern tervezőprogramok, különféle szimulációs szoftverek vagy a végeselem analízis módszere. Nem rendelkeztek fejlett robotokkal sem, melyek megkönnyítették, felgyorsították volna a munkafolyamatot, mégis képesek voltak ezek segítsége nélkül is, a számomra a gépészet csúcsát jelképező repülőgépészet ikonikus darabját megalkotni.
Dolgozatom ismerteti a csillagmotor felépítését, fő részeit, működési elvét, valamint alkalmazásának előnyeit és hátrányait. Ezek mellett a motor megtervezési folyamatát szemléltetve, szeretném bemutatni a 3D tervezőprogram használatát, rávilágítva arra, hogy az alkalmazása milyen mértékben könnyíti meg a mai konstruktőrök munkáját, például a szimulációk futtatásában vagy a számítások elvégzésében, amiket a szoftver végrehajt helyettük.
Végezetül kifejtem, hogy a 3D gyártástechnológia miként működik, hogyan épül fel, és milyen jelentősége van az ipari és saját célú felhasználási területeken. Bemutatom, hogy milyen mértéken változtatja meg a prototípusgyártást a 3D nyomtatás, milyen előnyei és hátrányai vannak ennek a modern technológiának.
Célom, hogy az előadás végezetével egy átfogóbb képet kapjanak a csillagmotorról és a megalkotásához szükséges technológiákról.



